PRAVILNIK

O VISINI TROŠKOVA POSTUPKA UTVRĐIVANJA ISPUNJENOSTI PROPISANIH USLOVA U OBLASTI BEZBEDNOSTI I ZDRAVLJA NA RADU

("Sl. glasnik RS", br. 111/2013)

**Član 1**

Ovim pravilnikom propisuje se visina troškova postupka utvrđivanja ispunjenosti propisanih uslova u oblasti bezbednosti i zdravlja na radu (u daljem tekstu: visina troškova).

**Član 2**

Visina troškova određuju se prema delatnosti koju poslodavac obavlja, a za koju je, u skladu sa zakonom, potrebno utvrditi ispunjenost propisanih uslova u oblasti bezbednosti i zdravlja na radu, kao i prema površini objekta, odnosno radnog i pomoćnog prostora, uključujući i objekat, odnosno radni prostor na otvorenom, sa svim pripadajućim instalacijama.

**Član 3**

Visina troškova za delatnosti proizvodnje, prometa, distribucije, prerade, odlaganja i uskladištenja: opasnih, štetnih i otpadnih materija; nuklearne energije; nafte i naftnih derivata; otrova; lekova, opojnih droga i pomoćnih lekovitih sredstava; sredstava i opreme u medicini koji emituju jonizujuća zračenja; hemikalija; lepaka; rastvarača; boja; sredstava za dezinfekciju, dezinsekciju i deratizaciju i sirove kože, prema površini radnog i pomoćnog prostora, iznosi:

|  |  |  |
| --- | --- | --- |
| 1)  | za objekat do 12 m2  | 9.000,00 dinara  |
| 2)  | za objekat od 12 m2 do 40 m2  | 12.000,00 dinara  |
| 3)  | za objekat od 40 m2 do 70 m2  | 15.000,00 dinara  |
| 4)  | za objekat od 70 m2 do 100 m2  | 21.000,00 dinara  |
| 5)  | za objekat preko 100 m2  | 27.000,00 dinara.  |

**Član 4**

Visina troškova za delatnosti proizvodnje i flaširanja vode za piće, prema površini radnog i pomoćnog prostora, iznosi:

|  |  |  |
| --- | --- | --- |
| 1)  | za objekat do 12 m2  | 8.000,00 dinara  |
| 2)  | za objekat od 12 m2 do 40 m2  | 11.000,00 dinara  |
| 3)  | za objekat od 40 m2 do 70 m2  | 14.000,00 dinara  |
| 4)  | za objekat od 70 m2 do 100 m2  | 20.000,00 dinara  |
| 5)  | za objekat preko 100 m2  | 26.000,00 dinara.  |

**Član 5**

Visina troškova za delatnosti industrijske proizvodnje životnih namirnica, prometa svežeg mesa i pružanja usluga ishrane u ugostiteljskom objektu, prema površini radnog i pomoćnog prostora, iznosi:

|  |  |  |
| --- | --- | --- |
| 1)  | za objekat do 12 m2  | 7.000,00 dinara  |
| 2)  | za objekat od 12 m2 do 40 m2  | 10.000,00 dinara  |
| 3)  | za objekat od 40 m2 do 70 m2  | 13.000,00 dinara  |
| 4)  | za objekat od 70 m2 do 100 m2  | 19.000,00 dinara  |
| 5)  | za objekat preko 100 m2  | 25.000,00 dinara.  |

**Član 6**

Visina troškova za obavljanje zdravstvene delatnosti u stacionarnim uslovima i drugim oblicima zdravstvene delatnosti, kao i usluge socijalne zaštite i to: domski smeštaj za odrasle i starije, domski smeštaj za decu i mlade, dnevni boravak, mala domska zajednica, prihvatilište, svratište i stanovanje uz podršku, prema površini radnog i pomoćnog prostora, iznosi:

|  |  |  |
| --- | --- | --- |
| 1)  | za objekat do 12 m2  | 6.000,00 dinara  |
| 2)  | za objekat od 12 m2 do 40 m2  | 9.000,00 dinara  |
| 3)  | za objekat od 40 m2 do 70 m2  | 12.000,00 dinara  |
| 4)  | za objekat od 70 m2 do 100 m2  | 18.000,00 dinara  |
| 5)  | za objekat preko 100 m2  | 24.000,00 dinara.  |

**Član 7**

Ako poslodavac u obavljanju delatnosti koristi i radni prostor na otvorenom, troškovi postupka uvećavaju se za 3.000,00 dinara.

**Član 8**

Sredstva od naplaćenih troškova iz čl. od 3. do 7. ovog pravilnika poslodavac uplaćuje na uplatni račun budžeta Republike Srbije - Sredstva od naplaćenih troškova za utvrđivanje ispunjenosti propisanih uslova u oblasti bezbednosti i zdravlja na radu broj 840-742226843-92, sa naznakom: "troškovi utvrđivanja uslova u oblasti bezbednosti i zdravlja na radu".

**Član 9**

Danom početka primene ovog pravilnika prestaje da važi Pravilnik o visini troškova postupka utvrđivanja ispunjenosti propisanih uslova u oblasti bezbednosti i zdravlja na radu ("Službeni glasnik RS", broj 60/06).

**Član 10**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije", a primenjuje se od 1. januara 2014. godine.